Laagi ja Miileni viis küsimust
#000000
AvalehtEestlased välismaalKivi langes südamelt: Eesti võrkpallinaiskonna kapten liitus tugeva välisklubiga!
#000001
Kivi langes südamelt: Eesti võrkpallinaiskonna kapten liitus tugeva välisklubiga!
#000002
Share this postClose sharing boxKivi langes südamelt: Eesti võrkpallinaiskonna kapten liitus tugeva välisklubiga!TwitterFacebookLinkedIn
#000003
Prantsusmaa kõrgliigas play-off’i pääsu eest põnevat võistlust pidav Vandoeuvre-les-Nancy naiskond on täiendanud ridu Eesti koondise sidemängija ja kapteni Julija Mõnnakmäega. Eesti võrkpallipublikule mõjub taoline uudis mõistagi suure kergendusena, sest Mõnnakmäe on EM-finaalturniiriks valmistuva rahvusnaiskonna üks võtmemängijaid.
#000005
28-aastane Mõnnakmäe lendas Prantsusmaale nädala alguses ning läbis täna uues koduklubis tervisekontrolli. Nancy’s ootasid teda juba ees Eesti koondise nurgaründaja Anu Ennok ja temporündaja Liis Kullerkann. Ühtlasi on Nancy näol tegu vaieldamatult tugevaima klubiga, kus mõni Eesti naisvõrkpallur tänavu mängib.
#000006
Koondisekaaslaste hea sõna kõrval “aitas” Mõnnakmäel uue klubi leida Nancy ameeriklannast sidemängija Lauren Plum, kes vigastas poolteist nädalat tagasi liigamängus õlga ja siirdus pikale mängupausile. Koha eest põhikoosseisus hakkab eestlanna võitlema noore prantslanna Adeline Aubry’ga, kes näitas möödunud nädalal algrivistusse pääsedes üllatavalt head mängu.
#000007
Nancy paikneb Prantsusmaa liigas kaheksa võidu ja kaheksa kaotusega kaheksandal kohal ning on hetkeseisuga viimane, kes play-off’i pääseks. Põhiturniiril on jäänud mängida veel kümme mängu. Mõnnakmäe debüteerib uue klubi eest tõenäoliselt järgmisel nädalal, sest selleks nädalavahetuseks ei pruugita paberimajandust veel korda saada.
#000008
Mõnnakmäe oli kogu tänavuse hooaja jooksul lootnud pääseda tugevasse välisklubisse, kuid treenis (ja mängis) sobiva variandi puudumise tõttu pool aastat kodumaal nii Tartu, Saaremaa kui Tallinna Tehnikaülikooli juures. Varasematel hooaegadel on ta aga mänginud nii Rootsis, Austrias kui Poolas.
#000009
Töö kõrvalt Luksemburgi karika võitnud Merlin Hurt: mul on tekkinud siin super mõnus sõpruskond!
#000012
Prantsuse karikas: Kreek edenes eurosarjavõitja alistamisega poolfinaali, Kullerkann ja Orefice jäid lähikonkurendi vastu jõuetuks
#000013
Hunt ja Põld aitasid TLÜ/Kikase poolfinaalis raske võiduni – Viljandi Metall võitles, aga jäi liiga ühekülgseks
#000016
Kikas ja Bigbank alustavad play-offi vaba vooruga, veerandfinaalpaarid selguvad nädalavahetusel
#000019
Sinu e-postiaadressi ei avaldata. Nõutavad väljad on tähistatud *-ga
#000020